Samsung pregătește revanșa. Exynos 2600 pe 2 nanometri ar putea aduce schimbarea mult așteptată în lupta cu Apple
După un an dificil în care problemele de producție au forțat Samsung să renunțe la propriul cip Exynos 2500 pentru seria Galaxy S25, compania sud-coreeană pare hotărâtă să revină în forță cu un procesor revoluționar. Exynos 2600, noul chipset pe care Samsung îl dezvoltă, ar urma să fie primul produs pe arhitectura de 2 nanometri, marcând o etapă importantă pentru divizia Samsung Foundry.